
Nr. SC 2017-29100/20.11.2017

EXPUNERE DE MOTIVE 

PRIVIND OPORTUNITATEA  PROIECTULUI DE  HOTĂRÂRE - privind  aprobarea atribuirii în folosinţă gratuită de către Spitalul Clinic de Urgenţă pentru Copii „Louis Ţurcanu” Timişoara, în  calitate de administrator, a sălii de operaţie nr 2 din blocul operator al Clinicii de Chirurgie Pediatrică situată în imobilul din str. Iosif  Nemoianu  nr.2, către Universitatea de  Medicină şi Farmacie” Victor Babeş” Timişoara

     Având în vedere adresa cu nr.16398/16.11.2017, înregistrată la Municipiul Timişoara sub nr. SC2017-28775/16.11.2017, prin care Universitatea de Medicină şi Farmacie „Victor Babeş” Timişoara solicitată  folosinţa gratuită  a sălii de operaţie  nr. 2 din blocul operator al Clinicii de Chirurgie Pediatrică  a  Spitalului Clinic de Urgenţă pentru Copii „Louis Ţurcanu”, situată în  str. Iosif  Nemoianu nr. 2, pentru desfăşurarea proiectului de cercetare „ Impelmentaţion of Robotic Surgery for Pediatric Patient”, începând cu data de 01.12.2017 până în data de 30.11.2022; 
    În cadrul  proiectului se va achiziţiona, cu finanţarea Fundaţiei Botnar din Basel, Elveţia un robot chirurgical DaVinci, şi se va demara un program de implementare a  acestei tehnologii la  pacienţii pediatrici
   Având în vedere solicitarea cu nr.16566/20.11.2017, înregistrată la Municipiul Timişoara sub nr.SC2017-29029/20.11.2017, a Spitalul Clinic de Urgenţă pentru Copii „Louis Ţurcanu” cu privire la încheierea unui contract de comodat cu Universitatea de Medicină şi Farmacie „Victor Babeş”, pentru  Sala de operaţie  nr. 2 din blocul operator al Clinicii de Chirurgie Pediatrică  cu suprafaţa  de  33,28 mp.
  Având în vedere  165, alin.  1 şi 2  din Legea 95/2006 , prinvind  reforma în domeniul sănătăţii, Ordinul  nr. 140 din 26 ianuarie 2007 al Ministerului Sănătăţii şi Ordinul nr. 1.515 din 13 iulie 2007  al Ministerului Educaţiei, Cercetării, Tineretului şi Sportului, pentru aprobarea Metodologiei în baza căreia se realizează colaborarea dintre spitale şi instituţiile de învăţământ superior medical, respectiv unităţile de învăţământ medical;
   Ţind cont de prevederile art. 868  alin. 2 şi şi art. 874 alin. 1) din Codul civil şi a  faptul că imobilul din str. Iosif Nemoianu, nr.2 este proprietatea publică a Municipiului Timişoara, în  administrarea Spitalul Clinic de Urgenţă pentru Copii „Louis Ţurcanu”;                    
   Considerăm oportună iniţierea unui proiect de hotărâre privind  aprobarea  atribuirii în folosinţă gratuită de către Spitalul Clinic de Urgenţă pentru Copii „Louis Ţurcanu” Timişoara, în  calitate de administrator, a  sălii de operaţie  nr. 2 din blocul operator al Clinicii de Chirurgie Pediatrică situată în imobilul din  str. Iosif  Nemoianu,  nr.2, către Universitatea de  Medicină şi Farmacie „ Victor Babeş”  Timişoara.

